钦定古今图书集成/明伦汇编/氏族典/第335卷 > 刘黑闼
## 钦定古今图书集成/明伦汇编/氏族典/第335卷 > 刘黑闼

按《唐书刘黑闼传》：“黑闼，贝州漳南人。嗜酒，喜蒱博，不
治产，亡赖。隋末事李密为裨将。密败，王世充掳之，补
马军总管，镇新乡。时李世𪟝陷于窦建德，建德使攻
新乡，掳黑闼献之。建德用为将，封汉东郡公。武德四
年，建德败还匿漳南。会高祖召建德故将范愿等疑
畏，于是谋反。卜所主，刘氏吉，共之漳南，谒黑闼以告。”
黑闼喜，椎牛飨士，得兵百馀人，袭漳南，破之。兵寖盛，
乃自称大将军，北结突厥，不半年，尽有建德故地。五
年，黑闼陷相州，号汉东王，建元天造，都洺州。秦王下
相州，黑闼与王师战，众溃，以残骑奔突厥，山东平。秦
王还，黑闼复入寇，诏齐王元吉击之，不进。又诏皇太
子督兵，频战皆捷。黑闼遁，驰至饶阳，骑能属者才百
馀，困且馁。《黑闼》所署总管崔元逊迎拜，延之入，黑闼
不许。元逊固请，乃进城下。元逊馈之方饭，车骑诸葛
德威执诣皇太子所，斩之。